GĦAJNEJJA BISS GHALIK Għajnejja biss għalik u qalbek biss għalija; ħsiebi qatt'ma kien fik meta kont toħlom bija, Għidli x'rajtli f'għajnejja, x'ridt tgħidli mingħajr kliem, meta kont tħares lejja tittama mingħajr tmiem. Għaliex f'ħaddejk il-ħmura, għaliex f'għajnek id-dija bekk kif b'ħarsa mistura jien lejk ħarist mistħija'… Dal-lejl jiena ħlomt bik, b'rasek fuq Boġri rieqed thewden, u nistaqsik għaliex f'imħabbtek sieket… Kelma ma ħriġtx minn fommok għaliex f'qalbek moħbija, Lilek ġo qalbi nżommok nedba b' dil-mistoqsija Sakemm int tgħidli sewwa il-kliem li qrajt f'għajnejja ma dduqx ta' qalbi l-ħlewwa kull meta tħares lejja… JIEN HDEJK ŻAGĦŻUGĦ MILL-ĠDID Jien ħdejk żagħżugħ mill-ġdid bl-imgħoddi li għaddejna, nitgħannquta' sikwit bil-għanja li għanne jna. Niftakrek kull fl-għaxija tistenna lili f'tieqa infeġġ minn xi mogħdija, mill-ħarsa tiegħi mixtieqa, Niftakrek fuq il-bir, ix-xemx tiddi f'ħaddejk, tisqini minn ġoż-żir b'imħabbtek fuq xufftejk. Mixbuta fuq il-qiegħa, wara li tħott il-bbima, induq f'dik l-aħħar siegħa ta' fommok it-tbissima. Jien darba ġejt ngħannilek, kont rieqda toħlom bija; f'imħabbti sejjaħt lilek, f'imħabbtek ftakart fija. il-lum il-għanja mietet, qalbi f'leħinba fqira; għalik iżda le sieket leħen ta' qalb irsira. Il-lum imgħannaq miegħek, l-imgħoddi narġa' nduq; aħjar l-imgħoddi tiegħek minn flusi ġos-senduq.